Република Србија

**ОПШТИНА ЉУБОВИЈА**

**-Општинска управа-**

Број: 112-135/2019-04

28.10.2019. године

Љ у б о в и ј а

На основу члана 94. Закона о запосленима аутономним покрајинама и јединицама локалне самоуправе ("Службени гласник Републике Србије", број 21/2016, 113/2017, 113/2017 - др. закон и 95/2018), члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр. 95/2016) и члана 31. обједињеног Правилника о унутрашњој организацији и систематизацији радних места у Општинској управи општине Љубовија („Службени лист општине Љубовија“, број 11/2017, 13/2017, 1/2018, 7/2018, 4/2019 и 11/20019), Општинска управа општине Љубовија оглашава

**ЈАВНИ КОНКУРС ЗА ПОПУЊАВАЊЕ**

**ИЗВРШИЛАЧКОГ РАДНОГ МЕСТА У**

**ОПШТИНСКОЈ УПРАВИ ОПШТИНЕ ЉУБОВИЈА**

1. Орган у коме се радно место попуњава

- Општинска управа општине Љубовија

2. Подаци о радном месту које се попуњава

- Назив радног места: **Координатор локалног економског развоја** у Одељењу за привреду, урбанизам, грађевинске, инспекцијске, комуналне, стабене и имовинско-правне послове**,** јавни конкурс се расписује за пријем у радни однос **једног извршиоца** на наведеном радном месту.

- Опис послова: Учествује у изради стратешко развојних,општих и појединачних аката одзначаја за локални економски развој; успоставља контакт и сарадњу са субјектима од значаја за привреду на локалном нивоу; припрема базу података о локалним привредницима; учествује у изради општих и појединачних аката од значаја за локалну привреду; припрема предлоге подстицајних мера за развој привреде; учествује у спровођењу споразума о сарадњи са општинама са којима је успостављена сарадња (братимљење) скупштинским одлукама; припрема и реализује пројекте развоја људских ресурса у складу са потребама привреде (учествује у успостављању тренинг центра, организује различите тренинге и обуке, успоставља сарадњу са школама ифакултетима); успоставља сарадњу и пружа стручну помоћ локалним привредницима; ажурира профил заједнице, вебсајт и базу података који се односе на локалну привреду. Прати законе и подзаконска акта у области економског развоја; пружа административно-техничку помоћ општинским радним телима задуженим за локални економски развој; подстиче и припрема пројекте у области локалног економског развоја; учествује у изради апликација за прикупљање финансијских средстава из различитих домаћих и страних извора (донатори, министарства, спонзори и др.); учествује у припреми сајмова и бизнис форума; учествује у припреми локација за инвеститоре; управља пројектним циклусом пројеката у области локалног економског развоја од доношења Одлуке за почетак реализације до коначног извештаја; прати извршење пројекта у свим његовим фазама; извештава надлежне органе и друге актере који учествују у суфинансирању пројекта; прати прописе из области економског развоја.

- Услови за обављање послова:

Стечено високо образовање из научне,односно стручне области уоквиру образовно-научног поља Друштвено хуманистичких наука или из научне области економске и правне науке, природних наука пољопривредне струке, дипломирани менаџер, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање 1 година радног искуства у струци, познавање рада на рачунару (MS Office пакет и интернет).

Кандидат треба да испуњава и остале услове прописане Законом: да је пунолетан држављанин Републике Србије, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

3.Место рада: Општинска управа општине Љубовија, Војводе Мишића 45, 15320 Љубовија.

4. Трајање радног односа:

- Радни однос се заснива на неодређено време.

Кандидати који први пут заснивају радни однос у органима аутономне покрајине, органима јединице локалне самоуправе или државном органу, подлежу пробном раду од шест месеци.

###### 5. Вредновање знања и вештина кандидата:

###### У изборном поступку проверава се познавање законских прописа – Закон о локалној самоуправи („Службени гласник РС“, број 129/2007, 83/2014-др.закон, 101/2016-др.закон и 47/2018), Закон о улагањима (“Службени гласник општине Љубовија“, број 89/2015 и 95/2018). ), познавање рада на рачунару – практичним радом на рачунару.

Стручна оспособљеност, знања и вештине кандидата се најпре писмено проверавају. Писмени рад кандидата вреднује сваки члан конкурсне комисије оценом "не задовољава", "делимично задовољава" и "задовољава", према критеријумима које конкурсна комисија унапред одређује најкасније 24 часа пре писмене провере. У наредном делу изборног поступка могу да учествују само кандидати које су сви чланови конкурсне комисије вредновали оценом "делимично задовољава" или "задовољава". На разговор се позивају само кандидати који су у претходном делу изборног поступка стекли право да учествују на разговору.

Познавање рада на рачунару се проверава практичним радом на рачунару.

###### 

6. Уз пријаву на јавни конкурс подноси се биографија кандидата и следећи докази:

* биографија кандидата, са назначеним бројем телефона за контакт и e-mail адресу (уколико је кандидат има),
* оригинал или оверена фотокопија уверења о држављанству Републике Србије,

**Уколико кандитат жели да Општинска управа по службеној дужности прибави Уверење о држављанству потребно је да то назначи у пријави.**

* фотокопија или очитана лична карта

- оригинал или оверена фотокопија документа (диплома, уверење) којом се потврђује стручна спрема,

- оригинал или оверена фотокопија уверења о положеном државном стручном испиту за лица са високом стручном спремом (није услов за заснивање радног односа, доставља се само уколико је кандидат положио државни стручни испит),

**Напомена:** **Лица која немају положен државни стручни испит, у обавези су да исти положе у року од шест месеци од дана заснивања радног односа.**

- оригинал или оверена фотокопија доказа о најмање једној години радног искуства у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство),

- оригинал или оверена фотокопија уверења да кандидат није правоснажно осуђиван на безусловну казну затвора од најмање шест месеци – издато од Полицијске управе.

- изјава дата под кривичном и материјалном одговорношћу, оверена код надлежног органа, да кандидату раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

7. Провера оспособљености, знања и вештина кандидата у изборном поступку:

- Са кандидатима чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове за рад на оглашеном радном месту, назначене знања и вештине биће проверене у просторијама Општинске управе општине Љубовија, у Љубовији, Војводе Мишића број 45, у термину о ком ће бити обавештени телефонским путем или преко електронске поште.

8. Рок за подношење пријаве на јавни конкурс је 15 дана од дана оглашавања обавештења о јавном конкурсу у дневним новинама – Дневни лист Курир.

9. Лице које је задужено за давање обавештења о јавном конкурсу:

- Мирослав Ненадовић, начелник Општинске управе општине Љубовија, контакт телефон 015/561-411.

10. Адреса на коју се подноси пријава на јавни конкурс:

- Општинска управа општине Љубовија, 15320 Љубовија, Војводе Мишића број 45. са назнаком «за јавни конкурсза попуњавање радног места координатор локалног економског развоја у Општинској управи општине Љубовија »

11. Јавни конкурс ће бити објављен на web страници општине Љубовија - [www.ljubovija.rs](http://www.ljubovija.rs), а обавештење о јавном конкурсу у дневном листу Курир.

12. Јавни конкурс спроводи конкурсна комисија коју је именовао начелник Општинске управе. Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази биће одбачене закључком конкурсне комисије.

**НАЧЕЛНИК**

**ОПШТИНСКЕ УПРАВЕ**

**Мирослав Ненадовић**